[Foto’s] Voertuie vat vlam ná botsingFoto: Netcare 911 Nick Dollman, woordvoerder van Netcare 911, het gesê paramedici is omstreeks 23:50 na die toneel op die snelweg tussen die Marlboro- en London-afritte ontbied. “ŉ Groot brand het die hele toneel verswelg en niemand kon naby die voertuie kom nie weens die erge hitte,” het Dollman gesê. Hy het gesê volgens ooggetuies het ŉ bakkie aan die verkeerde kant van die snelweg gery en reg van voor met ŉ vragmotor gebots waarna die voertuie vlamgevat het. “Die brandweer is ontbied en was vinnig op die toneel om die brand te blus. Daar was geen oorlewendes nie en daar word vermoed minstens twee mense is tydens die botsing en brand dood,” het Dollman gesê. Hy het gesê beamptes van die Johannesburgse Metropolisie (JMPD) was ook op die toneel.